b'\n_START_ARTICLE_\nBang Pakong kraftverk\n_START_PARAGRAPH_\nBang Pakong kraftverk er et varmekraftverk i amphoe Bang Pakong i provinsen Chachoengsao, 60 km s\xc3\xb8r\xc3\xb8st for Bangkok i Thailand. En understasjon er lokalisert i Rangsit. Det har en installert produksjonskapasitet p\xc3\xa5 3675 MW fordelt p\xc3\xa5 eldre blokker \xc3\xa1 103 eller 300 MW, og nyere blokker \xc3\xa1 500 MW. Teknologien er levert av Siemens, Toshiba, General Electric, Emerson, m.fl. Kraftverket leverer 15% av den elektriske kraften i Thailand. _NEWLINE_Brenselkilden er naturgass og tungolje. Anlegget ble startet opp med f\xc3\xb8rste driftsenhet med 300 MW-turbiner i 1980, og deretter seks 103 MW-turbiner (hvorav fire fra General Electric) p\xc3\xa5 i alt 618 MW i 1990. Totalt ble 8 enheter installert f\xc3\xb8r 2009, hvorqav fire 500 MW-blokker ble installert p\xc3\xa5 2000-tallet med st\xc3\xb8tte fra Verdensbanken. Anlegget ble startet utbygd med den niende enheten i 2006, da tyske Siemens og japanske Marubeni begynte \xc3\xa5 installerte to nye 500 MW-blokker med kogenerasjon, som ble plassert inn i Bang Pakong V.  Den nye Siemens-enheten ble ferdig i 2009 og fikk navnet Bang Pakong CCPP 5._NEWLINE_Operat\xc3\xb8r er det statlige energiselskapet EGAT.'